section_heading: Ženidbe
paragraph_text: Jakov je potom oženio Mariju od Guisea, kći Claudea, vojvode od Guisea, i udovu Louisa II. od Orléansa, vojvode od Longuevillea, preko zastupnika, 12. lipnja 1538. Marija je već imala dva sina iz svoga prvog braka, a u novom je također imala dva sina. Obojica su, međutim, umrli u travnju 1541., samo osam dana nakon što je Robert kršten. Njihova kći i Jakovljevo jedino preživjelo zakonito dijete, Marija, rođena je 1542. u palači Linlithgow.